දැන් මේ ඉතිහාස කතන්දරය පොඩ්ඩකට නවත්වා කෝරලේ මහත්තයා ගැන කියමි.මොනවා වුනත් අදටත් හොඳ රසවින්දනයක් ලබා ගන්න පුලුවන් ඉහල ගණයේ නාට්‍ය  නිර්මාණය වෙනවාය.ඉන් හොඳම එකක් ලෙස කෝරලේ මහත්තයා හැඳින්විය හැක්කේය.අපි පොඩි කාලේ රේඩියෝවෙන් රසවිඳි මුවන්පැලැස්සේ ශ්‍රව්‍ය දෘශ්‍ය නිර්මානය මේකය.කෝරලේ මහත්තයාට ඉන්නේ අපේ වරකා මහත්තයාමය.කදිරා,ජන්තු,පිනා එහෙම්මම සිටින්නේය.පුංචි ගුරුන්නන්සේ,රන් බන්ඩා මුදලාලි වශයෙන් තවත් චරිත කීපයකුත් එකතු වෙලාය.දුලා මේ ගැන මෙච්චර දන්නේ 2011 දී විකාශය වූ කෝරලේ මහත්තයා 1 කොටස උපරිමයෙන්ම රසවින්ඳ නිසාය.එකල කෝරලේ මහත්තයා අයි.ටී.එන් හි අමන්දා එක්කත්,සිරසේ සිහින පුරය එක්කත් කරට කර තරග වැදුනේය.දුලා දන්න තරමින් නම් තරග කර දිනුවේය.දැන් යන්නේ එහි දෙක කොටසයි.කදිරා, සිලිඳිව පැහැරගෙන ගිය කයිතන්ගෙන් ඇයව බේරාගැනීමේදී කයිතන්ට වෙඩි වැදී මිය ගියේය.මිනී මැරීමේ වරදට කෝරලේ මහත්තයාට කදිරාව පොලීසියට ඉදිරිපත් කිරීමට සිදු වේ.එතනින් කලින් කොටස අවසන් විය.කෝරලේ මහත්තයා 2 ගිය සිකුරාදා රෑ 9 සිට ITNඑකෙහි ආරම්භ විය.ඉතින් කලකට පසු එන මෙගා වුවත්, හරවත්,රසවත් නිර්මාණයක් වන මේ ගැන ඔබව දැනුවත් කිරීමට දුලාට සිත්විය.තීරනය ඔබේ අතේය.ටෙලි නාට්‍ය ඉතිහාස කතන්දරේ මතු සම්බන්දය.